CELEX: C2006/310/69
Language: sk
Date: 2006-12-16 00:00:00
Title: Vec F-126/06: Žaloba podaná 30. októbra 2006 – Mangazzù/Komisia

16.12.2006   
            
            
               SK
            
            
               Úradný vestník Európskej únie
            
            
               C 310/32
            
         Žaloba podaná 30. októbra 2006 – Mangazzù/Komisia
   (Vec F-126/06)
   (2006/C 310/69)
   Jazyk konania: francúzština
   Účastníci konania
   
      Žalobca: Salvatore Mangazzù (Brusel, Belgicko) (v zastúpení: T. Bontinck a J. Feld, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť individuálne rozhodnutie o prevedení zo štatútu dočasného zamestnanca na štatút úradníka obsiahnuté v menovacom dekréte s účinnosťou od 1. januára 2006, oznámené 13. januára 2006,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca po odpracovaní niekoľkých rokov v Komisii ako dočasný zamestnanec zaradený do platovej triedy A5, neskôr A*11, uspel vo verejnom výberovom konaní COM/A/18/04, ktoré bolo zverejnené 21. apríla 2004, a ktorého cieľom bolo zostavenia zoznamu úspešných uchádzačov na miesta administrátorov platovej triedy A7/A6. Z toho dôvodu bol vymenovaný za úradníka na rovnakú pozíciu, akú mal ako dočasný zamestnanec, a bol zaradený do platovej triedy A*6 platového stupňa 2 v súlade s prílohou XIII služobného poriadku.
   Na podporu svojej žaloby sa žalobca odvoláva na porušenie článkov 31 a 62 služobného poriadku ako aj článkov 5 a 2 prílohy XIII služobného poriadku.
   Žalobca sa navyše odvoláva na porušenie zásady legitímnej dôvery, zásady zachovania nadobudnutých práv a zásady rovného zaobchádzania.